व्यास जी की कविता के हरेक बंद में नारी विमर्श का नया–नया आयाम खुलता हुआ प्रतीत होता है. उनकी कविता का वाक्यविन्यास काफी सधा हुआ है. उनकी कविता को देखकर लगता है कि वह कवि साधक के रूप में निराला को चुनौती देने के लिए शिल्प और वस्तु की साधना से गुजरे हुए होंगे क्योंकि जिस तरह की शिल्प और शैली को आधार बनाकर सीता की अग्नि परीक्षा लिखने की कठिन चेष्टा की गयी होगी. ऐसी चेष्टा अन्य कहीं दुर्लभ जान पड़ती है. व्यास जी कविता की शुरुआत में बिलकुल निराला की तरह तत्समप्रधान शब्दावली को लेकर चलते हैं. हालांकि वहाँ युद्ध वर्णन के दृश्य खीचने के लिए वैसी शब्दावली की मांग भी हो सकती है किन्तु जब सीता की अग्नि परीक्षा की तरफ आते है तो वहाँ धीरे–धीरे शब्दों की सरलता और कोमलता भी बढ़ती जाती है .जैसे –